آمد ثانی
آمد ثانی یا ظہور دوم ایک مسیحی عقیدہ جسے یسوع مسیح کی آمد بھی کہا جاتا ہے  اسے بھی متعدد اہم الفاظ میں بیان کیا گیا ہے پروضیا Parausia جس کا مطلب موجودگی یا آمد ہے اور اسے یونانی میں بادشاہ کی آمد ظاہر کرنے کے لیے استعمال کیا جاتا ہے بائبل کے مطابق یسوع مسیح آسمان پر چڑھ گئے اور پھر دنیا کے آخر میں مخالف مسیح اور بدی کو نیست کرنے راستباز مردوں کو زندہ کرنے نجات یافتہ لوگوں جمع کرنے کے لیے قدرت اور جلال کے ساتھ شخصی طور پر اسی زمین پر آئیں گے ان کی دوسری آمد اپوکلپسس apokalypsis بمعنی پردہ اٹھایا جانا بھی ہوگی اس وقت ان کے سرفراز ہونے اور آسمان پر تخت نشین ہونے کے باعث ان کی قدرت اور جلال دنیا پر ظاہر کیے جائیں گے اس وقت مسیح خدا کے دہنے ہاتھ پر بیٹھ کر حکومت کر رہے ہیں اور خدا کے تخت میں شریک ہیں لیکن ان کی یہ حکومت دنیا کی نظروں سے پوشیدہ ہے لیکن یہ ان کی آمد ثانی apokalypsis کے ذریعے دنیا پر ظاہر ہو جائے گی اس طرح مسیح کی آمد ثانی ان کے صعود آسمانی اور ان کی آسمان پر تخت نشینی سے الگ نہیں ہو سکتی کیونکہ وہ دنیا پر اپنے موجودہ اختیار کو ظاہر کریں گے تیسرا لفظ اپی فینیا epiphaneia ہے جس کا مطلب ظہور جو مسیح کی دیدنی آمد کو ظاہر کرتا ہے